Hary Tanoesoedibjo

Bambang Hary Iswanto Tanoesoedibjo (lahèr 26 Sèptèmber 1965) panèka pangusaha bân politikus ḍâri Indonèsia. Hary panèka pamaddhek bân owner perusahaan konglomerat MNC Group. È bidang politik, salèrana pamaddhek bân Katua Umum Partai Perindo. Salèrana toman dhâddhi bâgiyân dâri Partai NasDem bân Partai Hanura.

Tangghâl 23 Juni 2017, Kapolisiyân Naghârâ Rèpublik Indonèsia neptepaghi Hary Tanoesoedibjo mènangka tarsangka ngalakonè anceman lèbât Mèdia èlèktronik ka Kajhâksa'an Aghung Rèpublik Indonèsia.Movanita, Ambaranie Nadia Kemala (23 Juni 2017). Gatra, Sandro (ed.). "Polri: Hary Tanoe Sudah Tersangka". Kompas.com. Kompas.com. Èarsipaghi ḍâri vèrsi aslina tangghâl 2023-05-18. Èaksès tangghâl 19-01-2026Salim, Hanz Jimenez (23 Juni 2017). Ariyanto, Yus; Haryanto, Andry; Suro, Ezri Tri (ed.). "Polri Resmi Tetapkan Hary Tanoe sebagai Tersangka". Liputan6.com. Liputan6.com. Èarsipaghi ḍâri vèrsi aslina tangghâl 2017-12-25. Èaksès tangghâl 19-01-2026Audrey Santoso (23 Juni 2017). "Hary Tanoe Jadi Tersangka, Terancam Pidana Penjara 4 Tahun". detikcom. detikNews. Èarsipaghi ḍâri vèrsi aslina tangghâl 2022-08-07. Èaksès tangghâl 19-01-2026

 Karir 

 Bisnis 
Hary Tanoesoedibjo panèka pamaddhek, panegghu' saham, bân Prèsidèn Èksekutif Grup Bhakti Investama sejjhâk taon 1989. Bhakti Investama ajhâlân è bisnis manajemen invèstasi, sè nga'anḍi' pan-bârâmpan perusahaan, mateppa', bân ajhuwâl polè. Perusahaan kasebbhut maso' daftar ḍâlem  bursa èfèk mènangka perusahaan tabukka', bân sajân ajhâlâna bâkto, pas sajân rajâ. 

È jhâman krisis èkonomi Indonèsia pasca toronna jhâman Orde Anyar, Hary lèbât perusahaanna bânnya' ngalakonè panyèttongan bân akuisisi. È taon 2000, Bhakti Investama ngala' sabâgiyân saham Bimantara Citra bân pas èobâ dhâddhi Global Mediacom bâkto mayoritas saham ampon dhâddhi anḍi'na kabbhi.

Sejjhâk ngala' saham kasebbhut, Hary toron ḍâlem bisnis Mèdia panyiyaran bân tèlèkomunikasi. Hary terros dhâddhi Prèsidèn Dirèktur Global Mediacom sejjhâk taon 2002, sabelluna salèrana ajabat dhâddhi bekkèl Prèsidèn Komisaris perusahaan kasebbhut. Salaènna ghânèka, salèrana jhughân ajabat dhâddhi Prèsidèn Dirèktur Mèdia Nusantara Citra (MNC) bân RCTI sejjhâk taon 2003, tor dhâddhi Komisaris Mobile-8, Indovision bân perusahaan-perusahaan laènna è bâbâna grup perusahaan Global Mediacom bân Bhakti Investama. Salaènna empa' jaringan tèlèvisi swasta (RCTI, MNCTV, GTV, bân iNews), grup mèdiana jhughân mamaso' pan-bârâmpan jaringan radio akadhi Trijaya FM bân pan-bârâmpan Mèdia cèta' akadhi sorat kabhâr Harian Seputar Indonèsia, majalah èkonomi bân bisnis Trust, tor tabloid remaja Genie.

Taon 2011, majalah Forbes nerbitaghi daftar orèng palèng soghi è Indonèsia, bân Hary bâḍâ è pangkat ka-22 kalabân total nilai kasoghiyân US$ 1,19 miliar bânnya'na.Vizcardine Audinovic. "Hary Tanoesoedibjo". Merdeka.com. Èarsipaghi ḍâri vèrsi aslina tangghâl  2017-07-20. Èaksès tangghâl 19-01-2026Nurul Qomariah (24 November 2011). "Ini Dia 40 Orang Terkaya Indonesia". detiknews. Èarsipaghi ḍâri vèrsi aslina tangghâl  2023-08-16. Èaksès tangghâl 19-01-2026

Samangkèn, Hary Tanoesoedibjo jhughân dhâddhi bâgiyân dirèksi pan-bârâmpan perusahaan.

 MNC Group
 HT Investment Development Ltd

 Sombher-sombher